༣ལྷ་མོ་ཕ་ཡུལ་དུ་འབྱོར་བ།གོ་ཐོས་ལྟར་ན་ཟླ་བ་ཁ་ཤས་ཤིག་གི་རྗེས་སུ་ལྷ་མོ་བོད་དུ་འབྱོར་སྐབས་ཨ་མའི་རྐང་པ་གཉིས་ཆ་ཞ་རེངས་སུ་གྱུར་ནས་ཉལ་སར་ལྷུང་ཡང་མོའི་འཁྲིས་སུ་བུ་ཚ་རྒྱུད་སུ་ཡང་ལྷག་མེད།བོ་གྲགས་མ་ནི་གྲོང་ཚོ་གཞན་དུ་གནས་ལ་སོང་རྗེས་བཟའ་འཐོར་བྱུང་སྟེ་མོ་ཧྲང་གིས་འཚོ་བ་སྐྱེལ་བཞིན་ཡོད་པ་ལས་ཨ་མར་སེམས་ཁུར་མེད་པ་འདྲ།མིང་པོ་གསུམ་ནི་ཆུང་དུས་ཕ་མས་བྱམས་སྐྱོང་ཐོབ་པ་ཕར་ཞོག་བཀྲེས་ལྟོགས་ཀྱིས་འཚོ་བ་བསྐྱལ་དགོས་བྱུང་བའི་སྡུག་ཡུས་ཀྱིས་ཨ་མར་ལྟ་རྟོག་བྱེད་དུ་མ་འོངས།སྐབས་དེ་ལྟ་བུ་ཞིག་ལ་ཨ་མ་ལ་མཚོན་ན་ལྷ་མོ་ནང་དུ་ལོག་ཡོང་བ་ནི་དུས་ཐོག་ཏུ་བབས་པའི་ཆར་པ་དང་གཉིས་སུ་མཆིས་ཀྱང་ཡིད་ཕངས་བ་ཞིག་ལ་ལྷ་མོས་ད་རུང་ཨ་མའི་མིག་ཟུང་ལས་ཞེ་འགྱོད་ཀྱི་མིག་མདངས་སམ།དགའ་སྤྲོའི་འཛུམ་ཞལ་ཞིག་རྩ་ནས་ཐོབ་མ་མྱོང༌།མཚམས་རེ་བོ་གྲགས་མའི་གནས་ཚུལ་ཐར་ཐོར་རེ་གླེང་འོང༌།